《浪淘沙·题赵菽雪女士游鱼春涧图册》
清代·姚燮

罢绣绿窗闲。春思谁边。粉勾黛抹要人怜。不写恽南兰旧稿，秃柳疏蝉。
卅六画鳞纤。中有词笺。东风寄恨一年年。添上小桃三两笔，水净烟娟。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。